open-index/open-wikipedia-markdown huggingface dataset:
Pääoma (täsmennyssivu)

**Pääoma** voi tarkoittaa:

## Taloustieteellisenä käsitteenä
*Pääoma on taloustieteen käsite
*Oma pääoma on osa yrityksen pääomasta
*Osakepääoma on oman yhtiö oman pääoman laji
*Vieras pääoma on ulkopuolisten yritykseen sijoittamaa pääomaa

## Kirjana
*Pääoma on Karl Marxin kirjoittama kirja

## Symbolisen pääoman muotoina
*Symbolinen pääoma kuvaa sosiaalisen vuorovaikutuksen rakennetta 
*Sosiaalinen pääoma on sosiaalisia verkostoja ja niissä syntyvää luottamusta ja vastavuoroisuutta 
*Kulttuurinen pääoma on tietoa, taitoa, älyä, kokemuksia, suhteita ja muuta ei-rahallista pääomaa
Kuvasiskot

**Kuvasiskot** on Margit Ekmanin ja Eila Marjalan perustama valokuvausstudio. He kuvasivat paljon julkisuuden henkilöitä, esimerkiksi poliitikkoja ja taiteilijoita mutta myös tavallisten ihmisten perhemuotokuvia ja ylioppilaskuvia. Studio oli värimuotokuvauksen uranuurtaja ja myös kansainvälisesti tunnettu.

Studion historia alkoi Lahdesta 1946 ja jatkui Helsingissä. Marjalan kuoltua 1983 Ekman jatkoi studion toimintaa vuoteen 1994.

Studion kuvakokoelma on Museoviraston hallussa, ja kuuluu sen pelastushankkeeseen. Kokoelmaan kuuluu 250&nbsp;000 kuvaa, negatiiveja, dioja ja vedoksia. Museovirasto on julkaissut kuvia Finna-palvelussa sekä Kuvakokoelmat.fi-sivustolla.

## Lähteet

## Kirjallisuutta

*
Lauri Littow

**Lauri Joonas Littow** (6. heinäkuuta 1902 Oulu – 28. helmikuuta 1980 Oulu) oli suomalainen pitäjäneuvos, jolla oli keskeinen osuus Temmeksen museoalueen synnyssä. Hän oli Temmeksen kotiseutuyhdistyksen pitkäaikainen puheenjohtaja ja johti vuonna 1967 aloitettua museoalueen rakentamista ja kehittämistä. Littow muistetaan myös Temmeksen sähköistämisen uranuurtajana. Lisäksi hän entisöi vuonna 1947 Temmeksen kirkon vaivaisukon. Littow toimi myös paikallisen postiauton kuljettajana.

## Lähteet

## Aiheesta muualla
* Pitäjänneuvos Lauri Joonas Littow (1902 - 1980), GENi https://www.geni.com/people/Lauri-Joonas-Littow/6000000111276094159
Pacius-palkinto

**Pacius-palkinto** on Helsingin yliopiston vuodesta 1991 myöntämä palkinto yliopiston ensimmäisen musiikinopettajan, Fredrik Paciuksen muistoksi. Se myönnetään henkilölle tai yhteisölle, joka on merkittävällä tavalla edistänyt yliopiston musiikkielämää. Esityksen palkinnon saajasta tekee Helsingin yliopiston musiikkiseura (HYMS). Vuonna 2020 palkintosumma oli 4000 euroa.

## Palkitut
* 1991 Ylioppilaskunnan laulajat
* 1992 Ulf Söderblom
* 1993 Michael Adelson
* 1994
* 1995 Seija Lappalainen
* 1996 John Storgårds
* 1997 Harri Vuori
* 1998 Akademiska sångföreningen
* 1999 Akateeminen puhallinorkesteri
* 2000 Paul Fogelberg
* 2001
* 2002
* 2003
* 2004 Aito Kamariorkesteri
* 2005 Aki Yli-Salomäki
* 2006
* 2007
* 2008 Charles Rosen
* 2009 Monica Groop
* 2010 Arkadia-kvartetti
* 2011 Ylioppilaskunnan soittajat
* 2012 Mikko Nisula ja Jani Kyllönen
* 2013 Sasha Mäkilä
* 2014 Helsingin yliopiston musiikkiseuran kamarikuoro
* 2015 Amfion-verkkosivusto
* 2016 Teemu Sipilä
* 2017 Paul Forsell
* 2018 Mikk Murdvee
* 2019 Ville Saukkonen 
* 2020 Laura Pyrrö
* 2021 Helsingin yliopiston musiikkitieteen opiskelijoiden ainejärjestö Synkooppi ry
* 2022 filosofian maisteri Aleksi Haukka
* 2023 filosofian tohtori Mikko Ojanen

## Lähteet
Team Picnic PostNL

**Team Picnic PostNL** (UCI-tallikoodi: DSM) on alankomaalainen maantiepyöräilyn ammattilaistalli, joka osallistuu korkeimpaan UCI World Tour -kilpailusarjaan. Talli aloitti toimintansa vuonna 2003 nimellä Shimano Racing Team. Sittemmin pääsponsoreina ovat olleet Argos North Sea Group, Giant ja lomamatkoja järjestävä Sunweb. Vuodesta 2021 joukkueen pääsponsori oli kestäviä elämäntapoja mm. ravinto- ja terveysaloilla tarjoava alankomaalainen Dutch State Mines. Vuodesta 2025 alkaen pääsponsorina on päivittäistavaroita automatisoiduista varastoista sähköajoneuvoilla toimittava Team Picnic PostNL.

## Joukkueen kokoonpano
### 2026
Lähde: UCI

## Lähteet

## Aiheesta muualla
*Tallin kotisivut
Minotaur-luokka (taistelulaiva)

**Minotaur-luokka** oli Britannian kuninkaallisen laivaston kolmen vuosina 1861-1868 valmistetun aluksen muodostama panssarifregattiluokka. Luokan alukset olivat suurennettuja versioita edeltäneestä *[[HMS Achilles (1863)|HMS Achilleksesta]]*. Niiden aseistus oli raskaampi, panssarointi paksumpi ja koneisto tehokkaampi. Luokan alukset oli varustettu viidellä mastolla.

## Alukset

## Lähteet

*
*
*

### Viitteet
Richard Jefferson

**Richard Allen Jefferson** (s. 21. kesäkuuta 1980 Los Angeles, Kalifornia) on yhdysvaltalainen koripalloilija. NBA:ssa vuodesta 2001 pelannut Jefferson voitti sarjan mestaruuden Cleveland Cavaliersin joukkueessa vuonna 2016. Yhdysvaltain maajoukkueessa hän voitti olympiapronssia Ateenassa 2004 ja Amerikan mestaruuden Puerto Ricossa 2003. Hän lopetti uransa vuonna 2018.

## Ura

Houston Rockets varasi Jeffersonin NBA:han 13. vuorolla . Hän edusti vuodet 2001–2008 New Jersey Netsiä, minkä jälkeen hän edusti muun muassa San Antonio Spursia. Tulokaskaudellaan Jefferson valittiin . Vuonna 2003 hän osallistui un. Kaudella 2015–2016 Jefferson edusti Cleveland Cavaliersia, jossa hän voitti sarjan mestaruuden. Jefferson suunnitteli päättävänsä kilpauransa mestaruuteen mutta pyörsi päätöksensä Clevelandin-mestaruusjuhlassa ja teki Cavaliersin kanssa kaksivuotisen ja viiden miljoonan dollarin arvoisen jatkosopimuksen. Lokakuussa 2017 Jefferson siirtyi Denver Nuggetsiin, jossa hän pelasi uransa viimeisen kauden.

Yhdysvaltain maajoukkueessa Jefferson saavutti olympiapronssia Ateenassa 2004 ja Amerikan mestaruuden Puerto Ricossa 2003.

## Lähteet
* Richard Jefferson Bio, Stats and Results  Olympics at Sports-Reference.com 
* Richard Jefferson NBA Stats  Basketball-Reference.com 
* Richard Jefferson Stats College Basketball at Sports-Reference.com 
* Profiili FIBA Archive 

### Viitteet

## Aiheesta muualla
Suomalainen Seura

**Suomalainen Seura** () oli vuonna 1869 Helsingissä perustettu suomenmielinen yhdistys, jonka tehtävänä oli edistää suomenkielistä kulttuuria. Sen perustajajäseniä olivat muun muassa Yrjö Sakari Yrjö-Koskinen ja Kaarlo Bergbom. Ajatus Suomalaisen Seuran perustamisesta tuli toukokuussa 1869 kantaesitetyn Aleksis Kiven näytelmän *[[Lea (näytelmä)|Lea]]* saavuttamasta suosiosta. Bergbomin johtaman seurueen esittämä näytelmä osoitti kulttuuriväelle, että myös suomenkielisen teatterin tekeminen oli mahdollista.

## Historia
Suomalaisen Seuran edeltäjinä voidaan pitää F. W. Rothstenin vuonna 1862 perustamaa Suomen Ystäväin Liittoa, jonka piirissä Oskar Gröneqvist oli aloittanut näyttämöharrastuksen kaksi vuotta myöhemmin, sekä Emil Nervanderin syksyllä 1864 perustamaa Arkadia-seuran suomenkielistä osastoa. 15. lokakuuta 1869 perustetun uuden yhdistyksen tehtäviksi otettiin suomenkielisen taide-elämän edistäminen sekä suomenkielisten kulttuuritilaisuuksien järjestäminen. Perustavassa kokouksessa oli läsnä 60 enimmäkseen yliopistopiireissä vaikuttanutta miestä ja naista. Mukana olivat Yrjö-Koskisen ja Bergbomin lisäksi muun muassa yhdistyksen viralliset syntysanat lausunut Lorenz Nikolai Achté sekä taloudenhoitajaksi valittu Viktor Löfgren.

Seuran toiminta jakaantui draamalliseen, kirjalliseen ja soitannolliseen osastoon. Kuvataiteita ei otettu mukaan, koska Suomen Taideyhdistyksen edeltäjä Konstnärsgillet eli Taitoniekkain yhtiö oli perustettu jo vuonna 1846. Suomalainen Seura organisoitiin aktiivi- ja kannattajajäseniin,  joista aktiivijäseniin kuuluivat itse taiteita harjoittavat henkilöt. Suomenkielisyys ei ollut jäsenvaatimuksena, mutta kaikki seuran piirissä harjoitettu taide tehtiin kuitenkin suomeksi. 

Suomalaisen Seuran osastoista merkittävin oli Bergbomin johtama draamallinen osasto, josta myöhemmin vuonna 1872 muodostui nykyisen Kansallisteatterin edeltäjä Suomalainen Teatteri. Yhdistys kantaesitti vielä huhtikuussa 1872 Helsingin Arkadia-teatterissa Kiven näytelmän *[[Margareta (näytelmä)|Margaareta]]*, jonka jälkeen Suomalainen Teatteri perustettiin toukokuussa Yrjö-Koskisen johtamassa kokouksessa.

## Lähteet
Noah Hawley

**Noah Hawley** on yhdysvaltalainen tuottaja, käsikirjoittaja ja kirjailija. Hänet tunnetaan parhaiten luomastaan televisiosarjasta *[[Fargo (televisiosarja)|Fargo]]*. Hawley oli tuottajana ja käsikirjoittajana sarjassa *[[Bones]]* ja loi myös sarjat *[[The Unusuals]]*, *[[My Generation (televisiosarja)|My Generation]]* ja *[[Legion (televisiosarja)|Legion]]*. Hawley on julkaissut myös neljä romaania. Hawley käsikirjoitti vuonna 2025 julkaistun sarjan ** ja toimi sarjan showrunnerina.

## Lähteet

## Aiheesta muualla

*Virallinen sivusto 
*
Eteenpäin (Yhdysvallat)

**Eteenpäin** oli vuosina 1921–1950 ilmestynyt amerikansuomalainen kommunistinen sanomalehti. Sen syntyvaiheet liittyvät Amerikan Suomalaisen Sosialistijärjestön hajoamiseen 1920-luvun alussa. Järjestön itäisen piirin lehti *[[Raivaaja (amerikansuomalainen lehti)|Raivaaja]]* jäi sosialistien käsiin, jolloin itärannikon kommunistit päättivät perustaa itselleen uuden äänenkannattajan.

## Historia
*Eteenpäin* ilmestyi aluksi New Yorkissa, vuodesta 1922 lähtien Massachusettsin Worcesterissa, vuodesta 1931 jälleen New Yorkissa ja sen jälkeen New Yorkin osavaltion Yonkersissa. Sen kustantajana toimi ensin Bothnia Press Inc. -niminen yritys, vuodesta 1922 lähtien Eteenpäin Co-operative Society ja vuodesta 1931 American Finnish Publishers, Inc. Ensimmäisenä päätoimittajana työskenteli Elis Sulkanen, aputoimittajina Onni Saari, Väinö Wessman, Anna Leppänen ja Toivo Rantanen sekä liikkeenhoitajana Walter Nurminen ja hänen apulaisenaan Hugo Paasikivi. Vuosina 1922–1928 liikkeenhoitajana toimi William Marttila. Sulkasen jouduttua eroamaan keväällä 1925 päätoimittajana toimi lyhyen aikaa John Wiita ja hänen jälkeensä Taavi (Tatu) Heino. Myöhemmin päätoimittajana työskentelivät Matti Wiitala, Richard Pesola ja Knut Einar Heikkinen. Lehden toimituskuntaan kuuluivat eri aikoina Victor Berg, Aaro Hyrske, William Lahtinen, Aarne Halonen, Leo Mattson, Hjalmar Sankari, Carl Päiviö, Toivo Vuorela, Väinö Pelto, U. Mäki, William Janhonen, Aarre Linnala, Fanny Pesonen, Kalle Rissanen, Onni Kaartinen, Rudy Kaartinen, Helen Kruth, A. N. Koskela ja Helmi Mattson. Liikkeenhoitajina työskentelivät myös Bernhard Wirkkula, Fahle Burman, Aarne Mynttinen, Hugo Paasikivi, K. E. Heikkinen, Oscar Luttio, Toivo Wuorela ja Richard Björkbacka.

Viidesti tai kuudesti viikossa ilmestynyt *Eteenpäin* oli yleensä kuudesta kahdeksaansivuinen. Sen levikki kohosi vuoteen 1930 mennessä lähes 10&nbsp;000 kappaleeseen. Lehden vaiheita ja sisältöä leimasivat 1930-luvun alkuun saakka amerikansuomalaisten kommunistien sisäiset ristiriidat. Sen jatkuva kiistakumppani oli saman levikkialueen lukijoita tavoitellut *Raivaaja*. Vuonna 1924 lehteä vastaan nostettiin kunnianloukkausjuttu, joka tuli maksamaan sille yhteensä yli 30&nbsp;000 dollaria. Talvisodan aikana *Eteenpäin* tuki voimakkaasti Neuvostoliiton tavoitteita Suomessa. Päätoimittaja K. E. Heikkinen pidätettiin toista maailmansotaa seuranneissa kommunistivainoissa marraskuussa 1949 ja vietiin Ellis Islandille maasta karkottamista varten.

Lehden kustannusyhtiö julkaisi myös muita suomenkielisiä julkaisuja kuten teoreettista aikakauslehteä *Viesti*, naistenlehteä *[[Työläisnainen (Yhdysvallat)|Työläisnainen]]* sekä vuosijulkaisuja *Punainen Kalenteri*, *Vappu* ja *Työmiehen Joulu*. Vuonna 1950 *Eteenpäin* yhdistettiin Wisconsinin Superiorissa julkaistuun *[[Työmies (Yhdysvallat)|Työmies]]*-lehteen. Niiden tilalle perustettiin Superiorissa vuoteen 1998 saakka ilmestynyt *[[Työmies–Eteenpäin]]*.

## Lähteet
*  
*  
*  

### Viitteet

## Aiheesta muualla
* ''Eteenpäin'' digitoituna Kansalliskirjastossa
Sergio Caprari

**Sergio Caprari** (12. heinäkuuta 1932 Civita Castellana – 12. lokakuuta 2015 Faleria) oli italialainen nyrkkeilijä ja olympiamitalisti.

Caprari saavutti sarjan 57 kg olympiahopeaa Helsingissä 1952. Hän voitti turnauksessa muun muassa suomalaisen Pentti Niinivuoren ja puolalaisen Leszek Drogoszin.

Caprari kuoli Faleriassa 83-vuotiaana 12. lokakuuta 2015.

## Lähteet
* Sergio Caprari Bio, Stats and Results  Olympics at Sports-Reference.com 

### Viitteet
Kirkkokatu (Oulu)

**Kirkkokatu** on katu Oulun kaupungin keskustan ruutukaava-alueella. Katu alkaa Myllytullin koulun ja Åströminpuiston luota, jatkuu Pokkisen ja Vanhatullin kaupunginosien läpi sekä Hollihaan ja Leverin kaupunginosien rajaa pitkin ja päättyy Tarkka-ampujankadulle Heinäpäähän.

Kirkkokatu on Isokadun ohella Oulun keskustan tärkeimpiä kauppakatuja. Pakkahuoneenkadun ja Albertinkadun välinen osuus on osa kävelykatu Rotuaaria. Aikaisemmin kävelykatuosuus päättyi Saaristonkadulle. 

Kirkkokadun varrella sijaitsevat myös Oulun tuomiokirkko ja Oulun kaupungintalo sekä Franzénin, Snellmanin, Mannerheimin, Heinätorin ja Kyösti Kallion puistot.

## Oulun Kirkkokatu kulttuurissa
* Eeli Aallon vuonna 1987 tekemä televisiodokumentti: *Oulun Kirkkokatu*

## Lähteet
Heikki Nyyssönen

**Heikki Juhani Nyyssönen** (s. 16. kesäkuuta 1937 Kuopio) on suomalainen kielentutkija ja emeritusprofessori. Hän oli Oulun yliopiston englantilaisen filologian professori vuodesta 1981. Hän tutki englantilaisia tekstejä ja diskurssia sosiolingvistisin ja soveltavan kielitieteen menetelmin sekä englannin kielen pragmatiikkaa ja erikoisalojen englantia.

Nyyssönen oli jatko-opiskelijana Edinburghin yliopistossa vuosina 1976 ja 1978.

## Lähteet
Näätänen

**Näätänen** on suomalainen sukunimi seuraavilla henkilöillä:

* Antti Näätänen (1883–1940), jääkäri
* Esko Näätänen (1911–1963), anatomian professori
* Ilma Virtala, oik. *Ilma Karolina Näätänen* (1886–1931), kirjailija
* Matti Näätänen (s. 1983), jääkiekkoilija
* Risto Näätänen (1939–2023), psykologi ja neurotieteen tutkija, Esko Näätäsen poika
* Seppo Näätänen (1920–1964), taidemaalari
Seppo Näätänen

**Seppo Uolevi Näätänen** (1920 Vaasa – 30. heinäkuuta 1964) oli suomalainen taidemaalari. Hän on maalannut Tohmajärvellä Värtsilän kirkossa olevan alttaritaulun *Passio* (1953).

Näätäsen puoliso oli taidemaalari Elga Sesemann.

## Lähteet

## Aiheesta muualla
*Seppo Näätäsestä Elga Sesemannin kotisivulla
Henk Fraser

**Henk Fraser** (s. 7. heinäkuuta 1966) on alankomaalainen jalkapallovalmentaja ja entinen keskuspuolustaja. Kesästä 2023 lähtien hän on toiminut RKC Waalwijkin päävalmentajana.

## Ura pelaajana

Surinamen siirtomaassa syntynyt Fraser aloitti pelaajauransa mantereella Sparta Rotterdamin joukkueessa vuonna 1984. Ura lähti nousuun miehen siirryttyä FC Utrechtiin vuonna 1986. Hän edusti seuraa kaksi kautta, samoin Rodaa kunnes siirtyi suurseura Feyenoordiin vuonna 1990. Topparina pelannut Fraser edusti Feyenoordia yhdeksän vuotta ja pelasi yli 100 ottelua seuran paidassa. Hän voitti seuran paidassa kaksi liigamestaruutta ja neljä Alankomaiden cupia. Peliaikaa Feyenoordissa tuli alkuun mukavasti, mutta uransa viimeisinä kausina 1995–1999 Fraser pelasi 15 ottelua. 

Maajoukkuetasolla Fraser pelasi Alankomaiden paidassa kuusi maaottelua. 

### Meriitit pelaajana

* Alankomaiden mestaruus (2): 1993, 1999
* Alankomaiden cup (4): 1991, 1992, 1994, 1995

## Ura valmentajana

Pelaajauransa jälkeen Fraser jatkoi Feyenoordin organisaatiossa juniorivalmentajana. Vuonna 2007 hän siirtyi ADO Den Haagin organisaatioon Wiljan Vloetin apuvalmentajaksi. Hän lähti seurasta kesällä 2009. Kaudella 2010/11 Fraser toimi PSV Eindhovenissa juniorivalmentajana, kunnes palasi takaisin ADO Den Haagiin apuvalmentajaksi. Apuvalmentajan tehtäviensä ohella hän toimi myös Alankomaiden U21-maajoukkueen apuvalmentajana ja ADO:n juniorivalmentajana. 

Helmikuussa 2014 Fraser nousi ADO Den Haagin päävalmentajaksi Maurice Steijnin saatua potkut. Maaliskuussa seura jatkoi hänen sopimustaan.  Fraserin johdolla ADO sijoittui kauden päätteeksi yhdeksänneksi. Hänen ensimmäinen täysi kautensa päävalmentajana ei sujunut odotetusti ja ADO oli liigassa vasta sijalla 13. Kaudella 2015/16 Fraser johdatti ADOn Eredivisiessä sijalle 11. Kauden jälkeen hän jätti seuran ja siirtyi SBV Vitessen peräsimeen. Fraserin johdolla Vitesse jatkoi hyviä esityksiään Eredivisiessä ja kausi päättyi viidenteen sijaan. Alankomaiden cupissa Fraser luotsasi joukkueen loppuotteluun, jossa AZ Alkmaar kaatui maalein 2–0 ja Vitesse voitti seurahistoriansa ensimmäisen cup-mestaruuden.

Maaliskuussa 2018 Vitesse kertoi, että venäläinen Leonid Slutski korvaa Fraserin kauden jälkeen. Pian tämän jälkeen Fraserin sopimus Sparta Rotterdamin kanssa vahvistettiin. Sopimusuutisen jälkeen Vitesse vapautti Fraserin tehtävistään huhtikuun alussa. Fraser luotsasi Spartan parhaimmillaan Eredivisien kahdeksanneksi kaudella 2020/21. Hän erosi tehtävistään huhtikuussa 2022, kun Spartan seurajohto oli ilmoittanut aikeistaan erottaa hänen apuvalmentajansa Aleksandar Rankovićin. 

Fraser toimi Sparta-pestinsä rinnalla Louis van Gaalin apuvalmentajana Alankomaiden maajoukkueessa heinäkuusta 2021 lähtien. Hän jätti apuvalmentajan tehtävänsä toukokuussa 2022 tehtyään päävalmentajasopimuksen FC Utrechtin kanssa. Fraserin pesti Utrechtissa päättyi joulukuun puolivälissä 2022, kun hän jätti tehtävänsä harjoitusleirillä sattuneen välikohtauksen vuoksi. Fraserin kerrottiin tarttuneen Amin Younesia kurkusta.

### Meriitit valmentajana

* Alankomaiden cup: 2017

## Lähteet
Kirkkokatu

**Kirkkokatu** voi tarkoittaa muun muassa seuraavia teitä tai katuja:

* Kirkkokatu, katu Helsingissä
* Kirkkokatu, katu Joensuussa
* Kirkkokatu, katu Kajaanissa
* Kirkkokatu, katu Kotkassa
* Kirkkokatu, katu Kuopiossa
* Kirkkokatu, katu Lahdessa
* Kirkkokatu, katu Lappeenrannassa
* Kirkkokatu, katu Mikkelissä
* Kirkkokatu, katu Oulussa
* Kirkkokatu, katu Pietarsaaressa
* Kirkkokatu, katu Porvoossa
* Kirkkokatu, katu Raahessa
* Kirkkokatu, katu Savonlinnassa
* Kirkkokatu, katu Seinäjoella
* Kirkkokatu, katu Tampereella
* Kirkkokatu, katu Torniossa.
Alphabet

**Alphabet** on vuonna 2015 perustettu konglomeraatti (monialakonserni), joka hallinnoi Googlea ja muita aikaisemmin Googlen alaisuudessa toimineita yrityksiä. Alphabetin perustivat Googlen perustajat Larry Page ja Sergei Brin, ja sen päämaja sijaitsee Kaliforniassa. Yrityksen alaisuudessa toimivat Jigsaw-ajatushautomo, bioteknologiayhtiöt Verily ja Calico sekä älykotijärjestelmiin keskittyvä Nest Labs.

Yrityksen liikevaihto oli vuonna 2016 noin 89 miljardia dollaria eli 79 miljardia euroa, ja sillä oli samana vuonna 72&nbsp;000 kokoaikaista työntekijää.

Alphabetin toimitusjohtajaksi siirtyneen Pagen tilalle Googlen johtoon nimitettiin Sundar Pichai. Googlen osakkeet siirrettiin Alphabetin alaisuuteen ja ne käyttävät lyhenteitä *GOOG* ja *GOOGL* eri pörsseissä.

Alphabetin perustamisen pontimena oli muun muassa, se että Google oli kasvanut pelkästä internethakukoneesta muille osa-alueelle, kuten tuotekehitysyksikkö *[[X Labs]]in* (aiemmin *Google X*) kehittämiin itseohjautuviin autoihin ja *[[Capital & Ventures]]in* kasvuyrityssijoituksiin.

2. helmikuuta 2016 Alphabet nousi osakkeiden yhteenlasketun pörssiarvon perusteella joksikin aikaa maailman arvokkaimmaksi yhtiöksi, kun sen markkina-arvo oli 543 miljardia Yhdysvaltain dollaria. Ennen sitä ykkössijaa piti hallussaan Apple. Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla, joka on muodostettu neljän osatekijän pohjalta toukokuussa 2016, Alphabet oli sijalla 27. ollen samalla Yhdysvaltain 12. suurin pörssiyritys Microsoftin jälkeen. Tällä listalla Apple arvioitiin Yhdysvaltain 4. (ja maailman 8.) suurimmaksi yritykseksi. Tässä vaiheessa myös Applen pörssiarvo oli jälleen Alphabetiä korkeampi.

Vuoden 2019 joulukuussa Larry Page vetäytyi pois Alphabetin toimitusjohtajan paikalta. Vapautuneelle toimitusjohtajan paikalle siirtyi Googlella työskentelevä Sundar Pichain.

Tammikuussa 2020 Alphabetista tuli neljäs yhdysvaltalainen yritys, jonka markkina-arvo on ylittänyt biljoonan dollarin rajan.

## Lähteet

## Aiheesta muualla

* Virallinen kotisivu
Syyteneuvottelu

**Syyteneuvottelu** on menettely, jossa periaatteena on, että tunnustus lieventää rangaistusta, jos syyttäjä ja syytetty pääsevät ennen oikeudenkäyntiä yksimielisyyteen tuomiosta.

Eri maissa syyteneuvottelulla tarkoitetaan vaihtelevanmuotoisia lievennyksiä rikosvastuuseen.

## Suomessa
Syyteneuvottelu otettiin Suomessa käyttöön vuoden 2015 alusta. Menettelyllä halutaan tehostaa varsinkin hankalien talousrikosten käsittelyä.

## Lähteet

## Aiheesta muualla
*Oikeusministeriön tiedote
Milan Janša

**Milan Janša** (s. 26. syyskuuta 1965 Jesenice) on slovenialainen soudun olympia- ja MM-mitalisti, joka aktiiviurallaan edusti myös Jugoslaviaa. Hän on pituudeltaan 190 cm. Hän edusti Bled VK -seuraa.

Janša saavutti Jugoslavian edustajana nuorten MM-hopeaa perämiehettömässä kaksikossa 1983. Aikuisten MM-kilpailuissa hän sijoittui perämiehettömässä nelosessa kahdeksanneksi 1985, kymmenenneksi 1986 ja yhdeksänneksi 1987. Soulin olympialaisissa 1988 hän oli perämiehellisessä kaksikossa kahdeksas. Hän saavutti Robert Krašovecin kanssa MM-pronssia perämiehellisessä kaksikossa Bledissä 1989 ja Tasmaniassa 1990. Hän oli samassa veneluokassa kuudes MM-kilpailuissa 1991.

Janša kuului Janez Klemenčičin, Sašo Mirjaničin ja Sadik Mujkičin kanssa Slovenian perämiehettömään neloseen, joka saavutti olympiapronssia Barcelonassa 1992. MM-kilpailuissa hän sijoittui perämiehellisessä kaksikossa seitsemänneksi 1993 sekä perämiehettömässä nelosessa neljänneksi 1994 ja kahdeksanneksi 1995.

Janša sijoittui perämiehettömässä nelosessa neljänneksi Atlantan olympialaisissa 1996, MM-kilpailuissa 1997 ja Sydneyn olympialaisissa 2000. Hän voitti samassa veneluokassa 2001 maailmancupin kilpailun Sevillassa ja sai pronssia Luzernin MM-kilpailuissa sekä oli neljäs MM-kilpailuissa 2002.

## Lähteet ja huomautukset
Robert Krašovec

**Robert Krašovec** (s. 4. huhtikuuta 1965) on slovenialainen soudun MM-mitalisti, joka aktiiviurallaan edusti Jugoslaviaa ja Bled VK -seuraa.

Krašovec saavutti nuorten MM-kilpailuissa pronssia perämiehettömässä nelosessa 1981 ja hopeaa perämiehettömässä kaksikossa 1983. Aikuisten MM-kilpailuissa hän sijoittui perämiehettömässä nelosessa kahdeksanneksi 1985, kymmenenneksi 1986 ja yhdeksänneksi 1987. Hän saavutti Milan Janšan kanssa MM-pronssia perämiehellisessä kaksikossa Bledissä 1989 ja Tasmaniassa 1990..

## Lähteet ja huomautukset
Sašo Mirjanič

**Sašo Mirjanič** (27. tammikuuta 1968 Koper – 25. syyskuuta 1994) oli slovenialainen soudun olympiamitalisti. Hän edusti aktiiviurallaan myös Jugoslaviaa. Hän oli pituudeltaan 187 cm. Hän edusti Bled VK -seuraa.

Mirjanič voitti Sadik Mujkičin kanssa Jugoslavialle nuorten maailmanmestaruuden perämiehettömässä kaksikossa 1986. Hän oli Soulin olympialaisissa 1988 perämiehellisessä kaksikossa kahdeksas. Hän sijoittui aikuisten MM-kilpailuissa perämiehellisessä nelosessa seitsemänneksi Bledissä 1989 ja viidenneksi Tasmaniassa 1990.

Mirjanič kuului Milan Janšan, Janez Klemenčičin ja Sadik Mujkičin kanssa Slovenian perämiehettömään neloseen, joka saavutti olympiapronssia Barcelonassa 1992. Hän oli samassa veneluokassa neljäs Indianapolisin MM-kilpailuissa 1994.

Mirjanič kuoli liikenneonnettomuudessa 25. syyskuuta 1994.

## Lähteet
Toy Story 4

**Toy Story 4** on vuonna 2019 ensi-iltansa saanut animaatioelokuva. Sen aiempi ensi-ilta oli määrä olla vuonna 2017, mutta *[[Autot 3|Autot 3:n]]* ja *[[Ihmeperhe 2|Ihmeperhe 2:n]]* julkaisujen sekä tuotannollisten aikataulutusten takia elokuvan ensi-iltaa siirrettiin kahteen otteeseen. Elokuvan on ohjannut Josh Cooley.

## Ääninäyttelijät
Elokuvan ääninäyttelijät:
; Alkuperäiset ääninäyttelijät

;Suomenkieliset ääninäyttelijät

Suomenkielisen dialogin on ohjannut Petri Hanttu ja suomenkieliset laulut on ohjannut Markus Bäckman. Dialogin ja uudet laulut on kääntänyt Marko Hartama. Laulun "*On sulla ystävä*", alun perin elokuvasta *[[Toy Story – leluelämää|Toy Story - leluelämää]]*, on kääntänyt Pekka Lehtosaari.

Suomenkieliset laulut ovat tehneet Pepe Ahlqvist, Pekka Kuorikoski ja Matti Holi.

## Arvosteluja

*[[The New York Times]]in* mukaan animaatio on hyvää, vitsit viihdyttäviä ja tarina makea, mutta myös melankolinen. Elokuva on kuten Pixarilta odotetaan, ei enempää eikä vähempää.

## Lähteet
Azaz

**Azaz** (, ) on kaupunki Syyrian pohjoisrajan tuntumassa Aleppon maakunnassa. Kaupunki on Azazin piirikunnan keskus. Vuoden 2004 väestönlaskennassa kaupunkiin kirjattiin 31&nbsp;623 ja koko piirikuntaan 251&nbsp;769 asukasta.

Syyrian pääkaupunki Damaskos sijaitsee linnuntietä noin 350 kilometriä ja maakuntakeskus Aleppo noin 45 kilometriä etelään. Turkin raja on vain kahdeksan kilometrin päässä pohjoisessa. Turkin puolella Azizin piirikunnan rajanaapuri on Kilisin maakunta.

Syyrian sisällissodan aikana suuri osa seudun asukkaista pakeni turvaan esimerkiksi Turkkiin, jonne perustettiin pakolaisleirejä. Keväällä ja kesällä 2012 Vapaan Syyrian armeijan (FSA) ja Turkin hallituksen joukkojen välillä käytiin raskaita taisteluja kaupungissa. Heinäkuussa FSA onnistui saamaan kaupungin haltuunsa. Syyrian armeijan vuoden 2012 taistelujen aikana ja seuraavana talvena tekemissä jatkopommituksissa ja ilmaiskuissa menehtyi runsaasti siviilejä. Alkukesällä 2015 Isis keskitti joukkojaan kaupungin läheisyyteen ja pyrki saamaan strategisesti tärkeää, Turkkiin johtavaa maantieyhteyttä haltuunsa. Elokuussa 2015 raportoitiin Turkissa koulutettujen turkmeenitaistelijoiden saapumisesta seudulle.

## Lähteet

## Aiheesta muualla

*Aymenn Jawad Al-Tamimi: Special Report: Northern Storm and the Situation in Azaz (Syria) (7.1.2015)  (aymennjawad.org)
*Paul Wood: Isis seizure of Syria's Azaz exposes rebel rifts (19.9.2013)  (bbc.com)
Ruona (yritys)

**Ruona Oy** oli suomalainen Raahessa vuosina 1918–1952 toiminut metallialan yritys, jolla oli konepaja, valimo ja laivatelakka. Yhtiön perustaja oli teknikko ja liikemies Juhan Wilhelm Järvinen. Ruona Oy toimi aluksi levy- ja korjauspajana ja se valmisti 1920-luvulla erilaisia peltituotteita (muun muassa maidonkuljetusastioita, työntökärryjä ja puutarha- sekä öljykannuja). Vuonna 1920 Ruona Oy rakensi oman telakan, jossa oli tilaa 10 laivalle ja myöhemmin yhtiö aloitti hinaajien höyrykattiloiden, varppausveneiden, säiliöiden ja erilaisten nosto- ja kuljetuslaitteiden valmistuksen.

Kun yhtiön johtajaksi tuli vuonna 1936 diplomi-insinööri Emil. G. Oesch (1884–1952) , Ruona Oy alkoi siirtyä raskaan teollisuuden ja laivanrakennuksen piiriin. Yhtiön tuotantolaitoksia laajennettiin niin, että vuonna 1938 valmistui koneistamo ja viilaamo, vuonna 1939 levyosaston laajennus, vuonna 1942 rauta- ja teräsvalimo sekä paja ja vuonna 1946 nostotelakka. Valtaosan Ruona Oy:n tuotannosta muodostivat sotavuosina puolustusvoimien tilaukset ja sotien jälkeen 1940-luvun lopulla taas sotakorvaustoimitukset. Tuotannon arvo oli vuonna 1947 noin 200 miljoonaa markkaa ja henkilökuntaa oli noin 700. Vuonna 1945 aloitti toimintansa myös Ruonan oma ammattikoulu.

Ruona Oy:n toiminta päättyi konkurssiin vuonna 1952 Oeschin kuoltua lokakuussa 1952. Ruona Oy:n konkurssi oli aikanaan Suomen suurin; alihankkijat mukaan luettuna noin 1 000 henkilöä menetti työpaikkansa Raahen seudulla. Yhtiön toimintaa jatkamaan perustettiin 1953 Raahe Oy. Uuden yhtiön pääomistaja oli Heikki H. Herlin. Raahe Oy jatkoi Ruona Oy:n teräsvalimon toimintaa Raahessa. 1970-luvulle tultaessa Raahe Oy:n omistus siirtyi kokonaan Herlinien Kone Osakeyhtiölle. Teräsvalimoa laajennettiin 1970-luvulla muun muassa pientavaran kaavaus- ja valulinjalla sekä uudella malliverstaalla. Tehtaalle perustettiin myös pyöräosasto, joka valmisti lähinnä pyöriä Kone Oy:n tuottamia satamanostureita varten. Raahe Oy:n konepaja ja valimo fuusioitiin Kone Oy:n nosto- ja siirtolaiteryhmään vuonna 1979. Vuonna 1983 toteutettu suomalaisten teräsvalimoiden toimialarationalisointi johti siihen, että Kone Oy keskittyi pieniin ja keskisuuriin teräsvaluihin. 

Vuonna 1987 Kone Oy myi Raahen konepajatoimintansa raahelaiselle Miilukangas Oy:lle. Teräsvalimo myytiin 1995 viidelle Koneen palveluksessa olleelle henkilölle ja sen toiminta jatkui aluksi *Raahen Teräsvalimo Oy*:n nimellä ja sitten *Keycast Oy*:n nimellä, kun vuonna 1999 tehty yrityskauppa synnytti pohjoismaisen teräsvaluihin keskittyneen konsernin. Raahelainen Miilukangas Oy osti Keycast-konsernin Raahen teräsvalimon liiketoiminnan vuonna 2013 ja valimo toimii nykyisin *Miilucast Oy*:n nimellä. 

## Katso myös
* Temmes-kaivuri

## Lähteet

## Aiheesta muualla
* Ruona Oy Pörssitiedon netissä
Space Quest II

**Space Quest II: Chapter II – Vohaul's Revenge** (lyhyemmin **Space Quest II: Vohaul's Revenge**) on Sierra On-Linen julkaisema seikkailupeli, joka on julkaistu 14. marraskuuta 1987. Se on jatko-osa pelille *[[Space Quest 1|Space Quest I: The Sarien Encounter]]*.

## Juoni

Alkuperäisen pelin mukana tulee sarjakuvalehtinen jossa kerrotaan ensimmäisen pelin tapahtumista kuinka Roger Wilcosta tuli planeetta Xenonin sankari. Pelaaja saa myös tietoa ensimmäisen sarjan roistosta, Sludge Vohaulista, joka oli Sarienien hyökkäyksen takana avaruusalus Arcadalle.

Sankaristatuksestaan huolimatta Roger Wilco siirretään planeetta Xenonia kiertävälle avaruusasema Orbital Station 4:lle ja hänet ylennetään aseman pääsiivoojaksi. Avaruusasemalla Roger on vain lyhyen aikaa, kun hänet isketään tajuttomaksi noustuaan avaruusalukseen ja kaapataan Sludge Vohaulin kätyreiden toimesta.

Kun Rogeria kuljetetaan planeetta Labionin kaivoksille rangaistukseksi Sludgen alkuperäisten suunnitelmien estämisestä, keskeytyy matkanteko ilma-aluksella ja alus putoaa viidakkoon. Roger onnistuu pakenemaan ja selviydyttään Labionin viidakon vaaroista, saapuu hän Sludgen asteroiditukikohtaan. Hänen täytyy yksin estää Vohaulin julma juoni joka tähtää älyllisen elämän lopettamiseen planeetta Xenonilla miljoonilla kloonatuilla vakuutusasiamiehillä.

Pelin lopussa, Vohaulin asteroiditukikohta räjäytetään ja Roger pakenee pelastuskapselilla avaruuteen. Aluksessa hän asettuu nukkumaan kryokammioon horrostilaan, joka on alku seuraavalla pelisarjan osalle, *[[Space Quest III|Space Quest III: The Pirates of Pestulon]]*.

## Uusintaversio
Infamous Adventures ilmoitti vuonna 2007 tekevänsä *Space Quest II* pelin uudestaan samantyylisenä kuin muut VGA uusintaversiot. Infamous Adventures julkaisi uusintaversion pelistä uudenvuodenaattona 2011, joka sisälsi täydet äänipaketit ja lisämateriaalia. Peli on tällä hetkellä ladattavissa heidän kotisivuiltansa.

## Lähteet

## Aiheesta muualla
*
Viktor Skrypnyk

**Viktor Anatolijovytš Skrypnyk** (, s. 19. marraskuuta 1969 Novomoskovsk, Ukrainan SNT, Neuvostoliitto) on ukrainalainen jalkapallovalmentaja ja entinen jalkapalloilija. Kesäkuusta 2019 lähtien hän on valmentanut ukrainalaista Zorja Luhanskia.

## Ura pelaajana

Skrypnyk aloitti jalkapallouransa FK Dnipro Dnipropetrovskin organisaatiossa, jossa hän pelasi jo juniori-ikäisenä. Skrypnyk pelasi kuitenkin seurassa korkeimmillaan vain reservijoukkueen otteluita ja kesken kauden 1989 hän siirtyi FK Metalurh Zaporižžjaan, jossa pelasi viiden vuoden ajan. Dniproon Skrypnyk palasi vuonna 1994 ja kahden kauden jälkeen hän suuntasi SV Werder Bremeniin. Saksalaisseurassa Skrypnyk juhli kahta Saksan cupin voittoa sekä Bundesliigan mestaruutta uransa viimeisellä kaudella 2003–2004.

Maajoukkuetasolla Skrypnyk edusti Ukrainaa 24 A-maaottelussa.

### Meriitit pelaajana

* Saksan mestaruus 2004
* Saksan cup 1999, 2004

## Ura valmentajana

Pelaajauransa jälkeen Skrypnyk jatkoi SV Werder Bremenin palveluksessa juniorivalmentajana. Hän valmensi eri ikäluokkien joukkueita sekä kolmosjoukkuetta vuosina 2004–2013. Kesällä 2013 hän nousi reservijoukkueen päävalmentajaksi.

Lokakuussa 2014 Skrypnykistä tuli Werder Bremenin edustusjoukkueen päävalmentaja Robin Duttin saatua potkut.  Marraskuussa 2014 seura teki hänen kanssaan vuoteen 2017 ulottuvan sopimuksen. Skrypnykin johdolla Werder sijoittui Bundesliigassa kaudella 2014–2015 sijalle 10. Ukrainalainen jatkoi seuran peräsimessä myös kaudella 2015–2016, mutta menestys jäi vaisuksi. Bundesliigassa Werder jäi sijalle 13. Lopulta Skrypnykin pesti päättyi potkuihin syyskuun puolivälissä 2016 kehnosti alkaneen kauden vuoksi.

Heinäkuussa 2018 Skrypnykistä tuli latvialaisen Riga FC:n päävalmentaja. Hän luotsasi seuran historian ensimmäiseen Latvian liigan mestaruuteen kauden 2018 päätteeksi. Riga voitti myös Latvian cupin mestaruuden. Hänet valittiin vuoden valmentajaksi Latviassa. Helmikuussa 2019 kerrottiin, että Skrypnyk on yllättäen jättänyt seuran. 

Kesäkuussa 2019 Skrypnykistä tuli ukrainalaisen Zorja Luhanskin päävalmentaja.

## Lähteet
Andrea Doria -luokka (risteilijä)

**Andrea Doria -luokka** oli Italian laivaston ohjusristeilijäluokka, joka oli toisen maailmansodan jälkeen Italian ensimmäinen suurempi uusi alusta lähtien suunniteltu alus. Alukset oli suunniteltu ensisijaisesti sukellusveneidentorjuntaan. Alun perin suunniteltiin hankittavaksi kolme alusta, mutta ainoastaan kaksi valmistettiin.  

## Alukset

## Lähteet
*

### Viitteet
Lentopallon miesten Euroopan-mestaruuskilpailut 1993

**Lentopallon Euroopan-mestaruuskilpailut 1993** pelattiin Turussa ja Oulussa, Suomessa 4.–12. syyskuuta. Kyseessä olivat järjestyksessään 18. miesten lentopallon Euroopan-mestaruuskilpailut. 

## Alkulohkot
### Lohko A
**Oulu**

### Lohko B
**Turku**

## Sijoitusottelut
### sijat 5–8

### sijat 1–4

## Lopulliset sijoitukset

## Lähteet
* Tulokset
Irresistible (Fall Out Boyn kappale)

**Irresistible** on yhdysvaltalaisen rock-yhtye Fall Out Boyn kappale. Se julkaistiin 5. tammikuuta 2015 toisena promootiosinglenä yhtyeen kuudennelta studioalbumilta, American Beauty/American Psycho.

## Taustaa
Kappale on ensimmäisenä Fall Out Boyn kuudennella albumilla American Beauty/American Psycho, ja on kolmen minuutin ja kahdenkymmenen sekunnin pituinen. Laulun on kirjoittanut yhtye itse ja tuottanut Butch Walker ja Jake Sinclair.

## Musiikkivideo
Musiikkivideo julkaistiin 19. helmikuuta 2015. Sen ohjasi Scantron ja Mel Soria. Videon editointi muistuttaa VHS-kasetin laatua jossa on "huonoa" editointia. Video sisältää yhtyeen jäsenet noloissa urheiluvaatteissa haastamassa ammattilais-koripallo pelaajia koripallo-otteluun. Yhtyeen jäsenet häviävät moneen kertaan ja joka kerta kun yhtye melkein saa korin, katsomo hurraa ja näyttää kylttejä joissa lukee mm. Not bad Joe ja muita vastaavia iskulauseita. Lopussa yhtye saa korin. Videon loppu sisältää pätkän lyhytelokuva *Bedussey from Clandestine Industries Presents: Release the Ratsista*, jossa näkyy sama VHS-tyyli, jota Fall Out Boy käytti videossaan. Musiikkivideo viittaa Patrick Stumpin käteen, joka hakattiin irti videon The Phoenix vuoksi.
Power to All Our Friends

**Power to All Our Friends** on Cliff Richardin esittämä musiikkikappale, joka edusti Britanniaa vuoden 1973 Eurovision laulukilpailussa. Se sijoittui kilpailussa kolmanneksi saatuaan 123 pistettä. Laulun sävelsivät Guy Fletcher ja Doug Flett. 

Kappale saavutti myös listamenestystä. Se nousi muun muassa Britannian singlelistan neljännelle sijalle. Listaykköseksi se nousi Alankomaissa, Norjassa ja Suomessa.

Matti Esko levytti kappaleesta Sauvo Puhtilan sanoittaman suomenkielisen version "Valtaa ja voimaa".

## Listasijoitukset

## Lähteet
Prince Consort -luokka

**Prince Consort -luokka** oli Britannian kuninkaallisen laivaston kolmen vuosina 1860-1865 valmistetun aluksen muodostama panssarifregattiluokka.

## Alukset
Luokan alukset tilattiin 91-tykkisinä toisen luokan linjalaivoina ja niiden muutostyöt panssarifregateiksi hyväksyttiin vuonna 1861. Valmistuessa luokan alukset oli varustettu parkkitakilalla ja ne muutettiin täystakilaisiksi vuonna 1866. Pelkin purjein alukset saavuttivat 10-12 solmun nopeuden.

## Lähteet

*
*
*

### Viitteet
Marlon James

**Marlon James** (s. 24. marraskuuta 1970 Kingston) on jamaikalainen kirjailija. Hänelle myönnettiin Booker-palkinto romaanista *[[A Brief History of Seven Killings]]* vuonna 2015. James asuu Yhdysvalloissa. *A Brief History of Seven Killings* on hänen kolmas romaaninsa. Hänen aiemmat romaaninsa ovat *John Crow’s Devil* ja *The Book of Night Women*.

## Lähteet
Signe Persson-Melin

**Signe Persson-Melin** (19. kesäkuuta 1925 Tomelilla, Ruotsi – 31. elokuuta 2022 Malmö, Ruotsi) oli ruotsalainen muotoilija, joka tunnetaan erityisesti keramiikka- ja lasiesineistään.

## Elämä ja ura

Signe Persson-Melin kiinnostui jo koulu&shy;aikoina saven&shy;valannasta ja jätti koulunsa kesken työsken&shy;nelläk&shy;seen Lommassa sijain&shy;neessa ruukku&shy;tehtaassa. Hän opiskeli Kööpen&shy;haminan Kunsthåndværkerskolenissa 1946–1948 ja sen jälkeen Tukholman Konstfack-koulussa 1949–1950. Hänen esikois&shy;näyttelynsä oli 1953 Galerie Modernessa Tukholmassa, mutta varsinainen läpimurto tapahtui H55-yhteis&shy;näyttelyssä (Slöjd&shy;föreningens Hälsingborgs&shy;mässa 1955), jonne hän toi esille sittemmin suureen suosioon nousseet tekstitetyt maustepurkkinsa. 1950- ja 1960-luvulla Persson-Melin tuli tunnetuksi rustiikista käyttö&shy;keramiikastaan, joka perustui yksinkertaisiin funktio&shy;naalisiin muotoihin.

Vuodesta 1967 Signe Persson-Melin työskenteli Boda-lasitehtaassa yhdessä Monica Backströmin ja Erik Höglundin kanssa. Siellä hänen ensimmäinen tuotantoon mennyt työnsä oli *Ruben*-niminen olut-, viini- ja snapsilasisto. Vuodelta 1969 ovat peräisin kulmikkaat, erikokoiset lasiset säilytyspurkit korkkikansineen. 1970-luvulla Persson-Melin suunnitteli erilaisia tulenkestäviä lasiesineitä Boda Novalle, muun muassa paljon jäljitelmiä saaneen teekannun ja sen lämmittimen. Hänen muita toimeksiantajiaan olivat Höganäsin keramiikkatehdas, Kosta Boda ja Rörstrand. 

Signe Persson-Melin on tehnyt myös suuria julkisia keramiikka&shy;teoksia muun muassa Tukholman T-Centralen-metroasemalle. Vuonna 2004 hän suunnitteli elegantin teekannun Svenskt Tenn -yritykselle. 

Vuonna 1958 Signe Persson-Melin sai Lunning-palkinnon. Vuonna 1985 hänet nimitettiin Ruotsin ensimmäiseksi lasi- ja keramiikka&shy;muotoilun professoriksi Tukholman Konstfackskolaniin. Vuonna 2001 hän oli yksi Prinssi Eugenin mitalin saajista.

Signe Persson-Melin oli naimisissa graafikko John Melinin (1921–1992) kanssa. Heidän poikansa on kuvanveistäjä Truls Melin.

Signe Persson-Melin kuoli 97-vuotiaana elokuussa 2022.

## Lähteet
* Atle Bjarnestam, Eva: *De formade 1900-talet, Design A till Ö*, Natur och Kultur 2005, .
* Wickman, Kerstin: *Signe Persson-Melin – keramiker och formgivare*, T&M förlag 1997, .

### Viitteet

## Aiheesta muualla
*Persson-Melin Scandinavian Design -sivustolla
*Persson-Melinin SPM-posliiniastiasto Iittalan sivustolla
HMS Royal Oak (1862)

**HMS Royal Oak** oli Britannian kuninkaallisen laivaston vuonna 1862 vesillelaskettu ensimmäinen puurunkoinen panssarifregatti.

## Valmistus
Alus tilattiin Chathamin telakalta 91-tykkisenä toisen luokan linjalaivana, ja sen köli laskettiin vuonna 1860. Aluksen muutostyöt 36-tykkiseksi panssarifregatiksi hyväksyttiin vuonna 1861. Alukselta poistettiin yläkansi, ja sen runkoa pidennettiin seitsemällä metrillä, jotta suunniteltu aseistus saatiin mahtumaan yhdelle kannelle. Samalla alkuperäinen keula muutettiin panssarilaivojen suoraksi keulaksi ja perä kaarevaksi. Kylkien panssarointi venytettiin koko pituudelle sen ollessa keskellä 4,5 tuumaa ja päissä 2,5 tuumaa. Aluksen runko panssaroinnin takana oli 28 tuuman tammea. Valmistuessa alus oli varustettu parkkitakilalla, jonka purjepinta-ala oli 25&nbsp;000 neliöjalkaa. Aluksen takilointi muutettiin vuonna 1866 täystakilaksi. Vuonna 1864 alus kykeni pelkin purjein 13,5 solmun nopeuteen, mikä on ironcladien nopeusennätys. Alus laskettiin vesille 10. syyskuuta 1862, ja se valmistui huhtikuussa 1863.

Alkuperäisen suunnitelman mukaan alukselle piti asentaa 36 kappaletta 68 naulan SB-tykkiä, mutta aluksen valmistuessa sen pääkannelle oli asennettu kahdeksan 7 tuuman BLR ja kaksikymmentäneljä 68 naulan SB-tykkiä. Lisäksi yläkannelle oli asennettu kolme seitsemän tuuman BLR-tykkiä.

## Palvelus
Aluksen aseistus muutettiin vuonna 1867 neljäksi 8 tuuman MLR- ja kahdeksikymmeneksi 7 tuuman MLR-tykiksi, joista neljä oli yläkannella. Alus makasi vuodesta 1871 alkaen ankkurissa, ja se myytiin vuonna 1885.

## Lähteet

*
*
*
*

### Viitteet
Masayoshi Ōhira

**Masayoshi Ōhira** (1910–1980) oli japanilainen poliitikko. Hän oli Japanin ulkoministeri vuosina 1962–1964 ja uudestaan 1972–1974. Valtiovarainministeri hän oli 1974–1976. Hänestä tuli 1976 liberaalidemokraattisen puoleen pääsihteeri, ja vuonna 1978 hänestä tuli pääministeri. Hän hajotti parlamentin 1980, mutta kuoli kesken vaalikampanjan.

## Lähteet

## Aiheesta muualla
Ohtaansalmi

**Ohtaansalmi** on Rikkaveden ja Juojärven välinen salmi Outokummun ja Tuusniemen rajalla. Salmen kautta kulki vuonna 1595 solmitun Täyssinän rauhan raja. 

Tuusniemen puoleisella rannalla on kallioon hakattu Täyssinän rauhan rajamerkki.

Ohtaansalmen ylittää kaksi maantiesiltaa, vuonna 1952 valmistunut moottoriajoneuvoliikenteeltä suljettu silta sekä nykyinen vuonna 1996 valmistunut uudempi  silta. Ennen vuotta 1952 salmi ylitettiin kapulalossilla. 

## Lähteet
Titus Welliver

**Titus Welliver** (s. 12. maaliskuuta 1961) on yhdysvaltalainen näyttelijä. Welliverillä on ollut televisiorooleja muun muassa sarjoissa *[[Lost]]*, *[[Deadwood]]*, *[[Sons of Anarchy]]*, *[[Bosch (televisiosarja)|Bosch]]* ja **, joista kahdessa jälkimmäisessä hän näyttelee pääosaa. Isoimmat elokuvaroolit Welliver on tehnyt Ben Affleckin elokuvissa *[[Gone Baby Gone]]* (2007), *[[The Town]]* (2010) ja *[[Argo (vuoden 2012 elokuva)|Argo]]* (2012).

## Lapsuus ja nuoruus
Titus Welliver syntyi New Havenissa. Hänen vanhempansa ovat muotikuvaaja Norma Cripps ja taidemaalari Neil Welliver. Isänsä tavoin myös Titus tunnetaan näyttelijän töiden lisäksi taidemaalarina. 1980-luvulla Welliver opiskeli New Yorkin yliopistossa pääaineenaan draama. 

Titus Welliverin kaikki kolme sisarusta ovat kuolleet: Isoveli Silas kuoli lihastautiin, pikkusisko kuoli lapsena ja pikkuveli Eli, joka kuoli Thaimaassa.

## Ura
Welliver on näytellyt muun muassa televisiosarjoissa *[[Lost]]*, *[[Bosch (televisiosarja)|Bosch]]*, *[[NYPD Blue]]*, *[[Brooklyn South]]*, *[[Kovat otteet]]*, *[[Elämän pyörteissä]]*, *[[Deadwood]]*, ''Pako'', *[[Sons of Anarchy]]*, *[[Good Wife]]* ja *[[Mentalist]]*. Lisäksi hän on näytellyt elokuvissa *[[Transformers – Tuhon aikakausi]]*, *[[The Town]]*, *[[The Doors (elokuva)|The Doors]]*, *[[Argo (vuoden 2012 elokuva)|Argo]]* ja *[[Promised Land (vuoden 2012 elokuva)|Promised Land]]*.

## Yksityiselämä
Welliver on ollut naimisissa neljä kertaa. Avioliitot Heather Wielandtin ja näyttelijä Joanna Heimboldin kanssa päättyivät eroon. Kolmas vaimo tuottaja Elizabeth W. Alexander kuoli vuonna 2012 rintasyöpään. Titus Welliver meni naimisiin neljännen vaimonsa, saksalaisen muotikonsultin ja entisen mallin Jose Stemkensin kanssa vuonna 2014.

Welliverillä on tytär Elizabeth W. Alexanderin kanssa sekä kaksi poikaa Joanna Heimboldin kanssa. 

## Lähteet

## Aiheesta muualla
Valle Oikarinen

**Valle Juhani Oikarinen** (8. joulukuuta 1927 Kajaani – 24. marraskuuta 2017 Helsinki) oli suomalainen hammaslääkäri ja professori. Hän oli Helsingin yliopiston hammas- ja suukirurgian professori 1979–1993. Sitä ennen hän oli saman oppiaineen dosentti 1970–1979.

## Lähteet
Arkalochóri

**Arkalochóri** (; transl. myös *Arkalohóri*; ) on Kreikan kaupunki sekä samanniminen Minóa Pediádan kunnan kunnallisyksikkö (Δημοτική Ενότητα Αρκαλοχωρίου, *Dimotikí Enótita Arkalochoríou*) ja entinen itsenäinen kunta. Se sijaitsee Iraklionin alueyksikössä Kreetan alueella. Koko kunnallisyksikön väkiluku on 10&nbsp;476 ja varsinaisen Arkalochórin kaupungin väkiluku 4&nbsp;313 (vuonna 2011).

Arkalochórin kaupunki sijaitsee Kreetan saaren keskiosissa noin 25 kilometriä Iraklionista kaakkoon. Kaupungin nimi on suomeksi ”Mäyräkylä”. Arkalochórin kunnallisyksikkö käsittää alueen, joka ulottuu saaren etelärannikolle saakka. Arkalochóri on Arkalochórin, Kástellin ja Viánnoksen hiippakunnan piispanistuin ja siellä sijaitsee hiippakunnan katedraali. Kaupungin lounaispuolella sijaitsee Arkalochórin luola, joka oli minolaisaikainen luolapyhäkkö. Sieltä on löydetty muun muassa niin kutsuttu Arkalochórin kirves, jossa on tuntematonta kirjoitusta.

Arkalochóri oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Minóa Pediádan kunnaksi yhdessä Kastéllin ja Thrapsanón kanssa, jolloin se muuttui uuden kunnan kunnallisyksiköksi.

Arkalochórin seutu kärsi tuhoja vuoden 2021 maanjäristyksessä.

## Kunnallisyksikön osat

Arkalochórin kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla
Nikolai Sillman

**Nikolai** (**Niklas**) **Sillman** (, 9. toukokuuta 1858 Viapori – 6. tammikuuta 1929 Terijoki) oli Venäjän keisarillisen armeijan kenraalimajuri, joka toimi Vaasan ja Mikkelin läänien kuvernöörinä vuosina 1913–1917.

Nikolai Sillmanin vanhemmat olivat eversti Claes Gustaf Fredrik Sillman ja Xenia Sokoloff. Hänet otettiin oppilaaksi Pietarin merikadettikouluun vuonna 1874. Sillman palveli siipiratasalus Hrabryillä ja hänet ylennettiin luutnantiksi vuonna 1881. Vuonna 1886 hänet määrättiin Pietarin merikadettikoulun nuoremmaksi osastopäälliköksi.

Sillman ylennettiin kapteeniluutnantiksi ja määrättiin palvelukseen Siperian ekipaasiin vuonna 1892, josta hän sai vuonna 1895 siirron Itämeren laivastoon. Hän toimi torpedovene 112:n päällikkönä ja monitori Uraganin vanhimpana upseerina Itämeren rannikkopuolustuksessa. Sillman ylennettiin kapteeniksi ja hänet siirrettiin panssarifregatti Admiral Tšitšagovin vanhimmaksi upseeriksi vuonna 1898.

Sillman palveli Vladivostokin satamassa vuodesta 1899 ja hänet ylennettiin everstiluutnantiksi vuonna 1904. Samana vuonna hän sai ylennyksen everstiksi ja siirron Sevastopolin satamaan. Sillman palasi Vladivostokin satamaan vuonna 1906 ja Sevastopolin puoliekipaasin päälliköksi vuonna 1909. Hänet ylennettiin kenraalimajuriksi vuonna 1911.

Sillman nimitettiin Itämeren laivaston ja amiraliteetin laivaveistämöiden hallinnon jäseneksi vuonna 1913. Saman vuoden joulukuussa hänet määrättiin Vaasan läänin kuvernööriksi. Vuoden 1916 alussa Sillman siirrettiin Mikkelin läänin kuvernööriksi. Hän sai eron kuvernöörin virasta ja samalla sotapalveluksesta helmikuun vallankumouksen jälkeen vuonna 1917. Viimeiset vuotensa kenraali Sillman vietti Terijoella. Hänet on haudattu Helsingin ortodoksiselle hautausmaalle.

Sillmanin veli oli senaattori Teodor Sillman.

## Lähteet

## Aiheesta muualla
*Landsmän i ryska marinen 1808-1918, s. 146; Suomen sukututkimusseuran julkaisuja XIV 1938
*Mirko Harjula: "Ryssänupseerit": Ensimmäisen maailmansodan Venäjän asevoimien suomalaistaustaiset upseerit 1914-1956, sivut 74 ja 197
(I Would) Die for You

**(I Would) Die for You** (lyhennettynä usein **Die for You**) on Antiquen single, jolla yhtye edusti  . Kappale keräsi kilpailussa 147 pistettä ja sijoittui kolmanneksi.

*Die for You* myi Kreikassa platinaa ja Ruotsissa kultaa.

## Kappalelista
***Kreikan julkaisu**
# "(I Would) Die For You" (English Version)
# "(I Would) Die For You" (Eurovision Version)
# "(I Would) Die For You" (Greek Version)
# "(I Would) Die For You" (Extended Version)

***Promosingle**
# "(I Would) Die For You" (Eric S Radio)
# "(I Would) Die For You" (Die For Disco Radio)
# "(I Would) Die For You" (Nordlight Vs C&N Project)
# "(I Would) Die For You" (BGTH Remix Radio)
# "(I Would) Die For You" (Eric S Club)
# "(I Would) Die For You" (BGTH Remix Extended)
# "(I Would) Die For You" (Die For Disco Instrumental)
# "(I Would) Die For You" (Eurovision Version)
# "(I Would) Die For You" (Extended Version)

## Listasijoitukset

## Lähteet
Así Goniá

**Así Goniá** () on Kreikan kylä sekä samanniminen Apokóronaksen kunnan kunnallisyksikkö (Δημοτική Ενότητα Ασή Γωνιάς, *Dimotikí Enótita Así Goniás*) ja entinen itsenäinen kyläkunta. Se sijaitsee Chanián alueyksikössä Kreetan alueella. Kylän ja kunnallisyksikön väkiluku on 527 (vuonna 2011).

Así Goniá sijaitsee vuoristossa Kreetan länsiosan sisämaassa linnuntietä noin 37 kilometriä Chaniásta kaakkoon ja noin 21 kilometriä Réthymnosta lounaaseen. Sinne kuljetaan rotkon kautta. Kylä on ollut olemassa jo roomalaisena aikana ja mainitaan myös venetsialaisena aikana. Helposti suojattavan rotkon ansiosta kylä piti turkkilaisvallan aikana turkkilaiset loitolla ja se oli yksi Kreetan kansannousun tukikohdista vuonna 1867. Kylän perinteinen elinkeino on lampaiden paimentaminen. Eräs suuri paikallinen juhla on lampaiden siunaaminen paimenten suojelijan Pyhän Georgioksen päivänä 23. huhtikuuta.

Así Goniá oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Apokóronaksen kunnaksi yhdessä Arménoin, Fresin, Georgioúpolin, Kryonerídan ja Vámoksen kanssa, jolloin se muuttui uuden kunnan kunnallisyksiköksi.

## Lähteet

## Aiheesta muualla